stanford-oval/wikipedia huggingface dataset:
วัดเกาะแก้ว (จังหวัดสมุทรสงคราม)
ประวัติวัด

เป็นวัดที่สร้างมาแต่โบราณปลายสมัยอยุธยา อุโบสถหลังเก่า มีประตูเข้าตรงกลางหน้าอุโบสถเพียงประตูเดียว เรียกโบสถ์มหาอุด มีพระประธานในพระอุโบสถสร้างด้วยหินแดง (หินไฟ) ได้รับการบูรณปฏิสังขรณ์และมีการสร้างอุโบสถ์ขึ้นใหม่ พ.ศ. 2528 แล้วเสร็จปิดทองฝังลูกนิมิตเมื่อ 30 มีนาคม พ.ศ. 2531 ได้รับพระราชทานวิสุงคามสีมาเมื่อวันที่ 4 มกราคม พ.ศ. 2539
ลำดับเจ้าอาวาส

วัดเกาะแก้วมี เจ้าอาวาสตั้งแต่อดีตจนถึงปัจจุบัน เท่าที่สอบถามสืบค้น มี 9 รูป คือ
พระอาจารย์นุช
พระอาจารย์อ้น
พระอาจารย์รุ่ง
พระอาจารย์โหมด
พระอาจารย์ตัน
พระอาจารใช้
พระครูสมุทรรัตนคุณ
พระครูสมุทรขันตยาภร
พระครูสุนทรสมุทรคุณ (วิสิทธิ์ ฐานวโร) พ.ศ. 2547 - ปัจจุบัน
แหล่งข้อมูลอื่น

วัดเกาะแก้ว www.touronthai.com เก็บถาวร 2014-08-31 ที่ เวย์แบ็กแมชชีน
รายชื่อตัวละครในหมอซ่าส์พันธุ์เอ็กซ์

บทความหลัก: หมอซ่าส์พันธุ์เอ็กซ์
บทความนี้เป็นรายชื่อตัวละครที่ได้รับการกล่าวถึงอย่างสำคัญในละครโทรทัศน์ญี่ปุ่นเรื่องหมอซ่าส์พันธุ์เอ็กซ์ (ญี่ปุ่น: ドクターX〜外科医・大門未知子〜; อังกฤษ: Doctor X Surgeon Michiko Daimon) นำแสดงโดย เรียวโกะ โยเนกูระ ออกอากาศครั้งแรกในวันที่ 18 ตุลาคม ค.ศ. 2012 จนถึง 16 ธันวาคม 2021 ทางสถานีโทรทัศน์ทีวีอาซาฮิในประเทศญี่ปุ่น
โดยชื่อตัวละครและสถานที่จะทับศัพท์ตามหลักเกณฑ์การทับศัพท์ภาษาญี่ปุ่นของสำนักงานราชบัณฑิตยสภา พ.ศ. 2561 ชื่อตัวละครและนักแสดงในบทความนี้เรียงลำดับโดยใช้รูปแบบ "ชื่อจริง นามสกุล" ตามนโยบายของวิกิพีเดีย
ศูนย์จัดหาแพทย์คัมบาระ

มิจิโกะ ไดมอน แสดงโดย เรียวโกะ โยเนกูระ (36ฤ1 → 37ฤ2 → 38ฤ3 → 40พิเศษ, ฤ4 → 41ฤ5 → 42ฤ6 → 44ฤ7)
| สถาบัน แผนก หรือตำแหน่ง | ช่วงเวลา |
| --- | --- |
มหาวิทยาลัยแพทยศาสตร์เมเอ: มีนาคม 1995 - 2001
ศัลยแพทย์ประจำแผนกทางเดินอาหาร: เมษายน 2001 - กรกฎาคม 2002
มหาวิทยาลัยแพทยศาสตร์คิวบาคูบานาคัน: ตุลาคม 2002 - กรกฎาคม 2006
โรงพยาบาลมหาวิทยาลัยแพทยศาสตร์คิวบาคูบานาคัน: สิงหาคม 2006 - พฤศจิกายน 2009
โรงพยาบาลในถิ่นทุรกันดาล: ธันวาคม 2009
แพทย์ทหารในประเทศอัฟกานิสถาน ประเทศทาจิกิสถาน และประเทศอื่น ๆ: พฤศจิกายน 2010
แพทย์ทหารเรือ: กรกฎาคม 2011
สัตวแพทย์ในประเทศคิวบา: ธันวาคม 2011
ศัลยแพทย์อิสระประจำศูนย์จัดหาแพทย์คัมบาระ: เมษายน 2012
ศัลยแพทย์อิสระประจำแผนกศัลยกรรมผ่าตัดสอง โรงพยาบาลมหาวิทยาลัยเทโตที่สาม: ตุลาคม 2012
แพทย์ทหารเรือ: มกราคม 2013
ศัลยแพทย์อิสระประจำแผนกศัลยกรรมผ่าตัดสอง โรงพยาบาลมหาวิทยาลัยเทโต: ตุลาคม 2013
ศัลยแพทย์อิสระประจำแผนกศัลยกรรม ศูนย์การแพทย์พัฒนาแห่งชาติ: ตุลาคม 2014
ศัลยแพทย์อิสระประจำแผนกศัลยกรรม ศูนย์การแพทย์คูโรซุ: มกราคม 2016
ศัลยแพทย์อิสระประจำแผนกศัลยกรรมทั่วไป โรงพยาบาลมหาวิทยาลัยโทเต: ตุลาคม 2016 - ธันวาคม 2019
โรงพยาบาลโคลัมเบียกลาง: มกราคม 2020 - มีนาคม 2021
ศัลยแพทย์อิสระประจำแผนกศัลยกรรม โรงพยาบาลมหาวิทยาลัยโทเตสาขาศัลยศาสตร์: ตุลาคม 2021
อากิระ คัมบาระ แสดงโดย อิตโตกุ คิชิเบะ (65ฤ1 → 66ฤ2 → 67ฤ3 → 69 → 70ฤ5 → 71ฤ6 → 73ฤ7)
ฮิโรมิ โจโนอูจิ แสดงโดย ยูกิ อูชิดะ (33ฤ1 → 34ฤ2 → 35ฤ3 → 37→ 38ฤ5 → 39ฤ6 → 41ฤ7)
เบน เคซีย์ แสดงโดย โคอาบุ
แกนน่อน แสดงโดย ฟูเม ลูกของเบน เคซีย์
โรงพยาบาลมหาวิทยาลัยโทเต > ผู้อำนวยการ

ชูโซ ฮาจิยะ แสดงโดย อิโก ฟูรูยะ (69ฤ3)
ชิเงคัตสึ ฮิรูมะ แสดงโดย โทชิยูกิ นิชิดะ (62ฤ2 → 63ฤ3 → 65ฤ4 → 66ฤ5 → 67ฤ6 → 69ฤ7)
| สถาบัน แผนก หรือตำแหน่ง | ฤดูกาล |
| --- | --- |
หัวหน้าแผนกศัลยกรรม โรงพยาบาลมหาวิทยาลัยเทโต: ฤดูกาลที่ 2
ผู้อำนวยการโรงพยาบาลมหาวิทยาลัยไซเกียว: ฤดูกาลที่ 3
ประธานโรงพยาบาล ศูนย์การแพทย์พัฒนาแห่งชาติ: ฤดูกาลที่ 3 ตอนที่ 11 - ตอนพิเศษ
รองผู้อำนวยการโรงพยาบาลมหาวิทยาลัยโทเต: ฤดูกาลที่ 4 ตอนที่ 1
ผู้อำนวยการโรงพยาบาลมหาวิทยาลัยโทเต: ฤดูกาลที่ 4 ตอนที่ 2 -
ผู้อำนวยการโรงพยาบาลมหาวิทยาลัยโทเทย์สาขาที่ 16: ฤดูกาลที่ 4 ตอนที่ 11 - ฤดูกาลที่ 5 ตอนที่่ 1
ผู้อำนวยการโรงพยาบาลมหาวิทยาลัยโทเต: ฤดูกาลที่ 5 ตอนที่ 1 - ฤดูกาลที่ 6
ผู้อำนวยการโรงพยาบาลมหาวิทยาลัยโทเทย์สาขาศัลยศาสตร์: ฤดูกาลที่ 7
โทโกะ คูโบะ แสดงโดย พิงก์โกะ อิซูมิ (65ฤ4)
ทันเงะ นิโคลัส แสดงโดย มาซาจิกะ อิจิมูระ (60ฤ6)
รีวตาโร ฮาชิซูกะ แสดงโดย มันไซ โนมูระ (55ฤ7)
| สถาบัน แผนก หรือตำแหน่ง | ฤดูกาล |
| --- | --- |
หัวหน้าแผนกอายุรกรรมทั่วไปและรองผู้อำนวยการโรงพยาบาลมหาวิทยาลัยโทเต: ฤดูกาลที่ 7 - ฤดูกาลที่ 7 ตอนที่ 5
ผู้อำนวยการเมดิคอลโซลูชัน โรงพยาบาลมหาวิทยาลัยโทเต: ฤดูกาลที่ 7 ตอนที่ 5 - ฤดูกาลที่ 7 ตอนที่ 10
อายุรแพทย์ ศูนย์วิจัยโรคติดเชื้อ ราชอาณาจักรซาฟิริสถาน: ฤดูกาลที่ 7 ตอนที่ 7
โรงพยาบาลมหาวิทยาลัยโทเต > อายุรแพทย์

อิจิดะ มาบูจิ แสดงโดย โยชิโกะ มิตะ (58ฤ2)
ทากายูกิ คิตาวาดะ แสดงโดย คาสึฮิซะ นามาเซะ (55พิเศษ, ฤ4)
ฟูจิโอะ อากาอิ แสดงโดย โทโมฮารุ ฮาเซงาวะ (44ฤ4)
มาริ ฮามาจิ แสดงโดย มิจิโกะ ชิมิซุ (54ฤ6)
ทาดาชิ คูวางาตะ แสดงโดย คาซูโตโยะ โคยาบุ (47ฤ7)
ยูจิ ฮิงูราชิ แสดงโดย มูเนโนริ นางาโนะ (35ฤ7)
โรงพยาบาลมหาวิทยาลัยเทโต > สาขาหลัก

ชิโนบุ คนโด แสดงโดย นาโอฮิโตะ ฟูจิกิ (38ฤ2)
| สถาบัน แผนก หรือตำแหน่ง | ฤดูกาล |
| --- | --- |
ศัลยแพทย์ประจำแผนกศัลยกรรมผ่าตัดสอง โรงพยาบาลมหาวิทยาลัยเทโต: ฤดูกาลที่ 2 ตอนที่ 1 - 6
ศาสตราจารย์แผนกศัลยกรรมทั่วไป โรงพยาบาลมหาวิทยาลัยเทโต: ฤดูกาลที่ 2 ตอนที่ 6 - 9
สึกาซะ อายูกาวะ แสดงโดย ชินโนซูเกะ มิตสึชิมะ (25ฤ2)
ฮิซาชิ คาเมยามะ แสดงโดย มานาบุ อิโนะ (25ฤ2)
ทากูมิ สึรูตะ แสดงโดย โทรุ โนมางูจิ (40ฤ2)
สึโตโมะ ทากาโนะ แสดงโดย คาซูยูกิ อาซาโนะ (55ฤ2)
ริซะ ฮาชิโมโตะ แสดงโดย เอเรนะ มิซูซาวะ (25ฤ2)
ทามาโอะ เทรูอิ แสดงโดย ยูโกะ ฟูเอกิ (31ฤ2)
คาเนโอะ คาราซูมะ แสดงโดย ทากาชิ ซาซาโนะ (60ฤ2)
มาโกโตะ อูซาวะ แสดงโดย ชินจิ รกกากุ (40ฤ2)
โรงพยาบาลมหาวิทยาลัยเทโต > สาขาที่สาม

เรียวโนซูเกะ บูซูจิมะ แสดงโดย ชิโร อิโต (68ฤ1 → 70)
โซโนโกะ ชิบะ แสดงโดย จุน ชิบูกิ (42ฤ1)
ริเอะ โคอิเกะ แสดงโดย มิซูกิ ยามาโมโตะ (26ฤ1)
คาเนโกะ เทรายามะ แสดงโดย ชิเงรุ มูโรอิ (52ฤ1)
ทาดาชิ ฮันดะ แสดงโดย ไทชิ มาซาโอกะ (40ฤ1)
ไอ โอกูมูระ แสดงโดย ทันตัน ฮายาชิ (25ฤ1)
โทรุ ชิรากิ แสดงโดย คาซูชิเงะ โคมัตสึ (35ฤ1)
ศูนย์การแพทย์พัฒนาแห่งชาติ

เท็ตสึยะ คูโรเบะ แสดงโดย อากิริ นากาโอะ
โยชิฮิโตะ เท็นโด แสดงโดย คินยะ คิตาโอจิ (68ฤ3)
เค็นตาโร อาชิงาระ แสดงโดย คาซูยะ ทากาฮาชิ (39ฤ3)
โชโซ อาจิ แสดงโดย ทากูยูกิ คิโนชิตะ (42ฤ3)
โนโบรุ ดังโงะซากะ แสดงโดย มาซาโตะ อิบุ (58ฤ3)
คิโยชิโร ฟูจิกาวะ แสดงโดย มาซาโตะ อิบุ (50ฤ3)
เค็นจิ ฟูตาบะ แสดงโดย อิเก วาตานาเบะ (45ฤ3)
จุนโกะ ชิรากิ แสดงโดย อัตสึโกะ ทากาฮาตะ (55ฤ3)
อายะ ฮาชิงูจิ แสดงโดย ฮานะ มัตสึชิมะ (25ฤ3)
มิเนจิ คาโต แสดงโดย อิเก วาตานาเบะ (51ฤ3)
โทโมโกะ เซกิงาฮาระ แสดงโดย ริซะ ไนโตะ (26ฤ3)
มาซูมิ อิกาวะ แสดงโดย เค็น โชโนซากิ (29ฤ3)
แพทยสมาคมแห่งประเทศญี่ปุ่น

คาเงโนบุ อูจิกันดะ แสดงโดย มาซาโอะ คูซาการิ (70ฤ3)
วัดคลองเรียน

| วัดคลองเรียน |
| --- | --- |

ชื่อสามัญ: วัดคลองเรียน, วัดคลองเวียน
ที่ตั้ง: ตำบลคอหงส์ อำเภอหาดใหญ่ จังหวัดสงขลา
ประเภท: วัดราษฎร์
นิกาย: มหานิกาย
พระประธาน: หลวงพ่อเกตุแดง
 สถานีย่อยพระพุทธศาสนา
วัดคลองเรียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคอหงส์ อำเภอหาดใหญ่ จังหวัดสงขลา มีที่ดินตั้งวัดเนื้อที่ 16 ไร่
วัดคลองเรียนตั้งวัดเมื่อ พ.ศ. 2210 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2541 เดิมชื่อ วัดคลองเวียน เนื่องด้วยในอดีตเคยมีลำคลองเวียนรอบวัด ภายหลังเพี้ยนมาเป็น "วัดคลองเรียน" ด้านการศึกษา ทางวัดได้เปิดสอนพระปริยัติธรรมเริ่มตั้งแต่ พ.ศ. 2457 ยังได้จัดสร้างโรงเรียนประถมศึกษามอบให้แก่ทางราชการ
อาคารเสนาสนะที่สำคัญ ได้แก่ อุโบสถ ผนังภายนอกทาด้วยสีฟ้า วาดลวดลายเหมือนสวรรค์ ศาลาการเปรียญกว้าง 12 เมตร ยาว 20 เมตร กุฏิสงฆ์จำนวน 10 หลัง โครงสร้างเป็นอาคารไม้ ปูชนียวัตถุที่สำคัญ ได้แก่ พระพุทธรูปผสมยางไม้ปางมารวิชัย ชาวบ้านเรียกว่า หลวงพ่อเกตุแดง พระสังกัจจายน์ พระสีวลี พระพรหม
รายนามเจ้าอาวาส

หลวงพ่อปาน ปุญฺญมโน
พระชู ธมฺมทินฺโน พ.ศ. 2467–2470
พระเคียง ธมฺมโชโต พ.ศ.2471–2480
พระครูอนันตคณาภิวัฒน์ พ.ศ. 2481–2483
พระยก พ.ศ. 2484
พระครูปัญญาภิมัณฑ์ พ.ศ. 2485–2561
พระมหาสันชัย ฐิตเมโฐ ป.ธ.5  พ.ศ. 2563-ปัจจุบัน
วัดโพธิ์ประสิทธิ์ (อำเภอมหาราช)

| วัดโพธิ์ประสิทธิ์ |
| --- | --- |

ที่ตั้ง: ตำบลบ้านนา อำเภอมหาราช จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
เจ้าอาวาส: พระครูโฆษิตกิตติคุณ
 สถานีย่อยพระพุทธศาสนา
วัดโพธิ์ประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอมหาราช จังหวัดพระนครศรีอยุธยา  มีเนื้อที่ 46 ไร่ 44 ตารางวา เป็นที่ราบลุ่มน้ำท่วมถึง ปัจจุบัน พระครูโฆษิตกิตติคุณ เป็นเจ้าอาวาส
วัดโพธิ์ประสิทธิ์ เดิมชื่อ วัดโพลาว สร้างขึ้นราว พ.ศ.  2350 โดยชาวลาวเวียงที่อพยพมาจากเวียงจันทน์สมัยกรุงรัตนโกสินทร์ตอนต้น ไดรับพระราชทานวิสุงคามสีมาเมื่อวันที่ 25 เมษายน พ.ศ. 2458 ได้รับพระราชทานวิสุงคามสีมาครั้งหลังเมื่อวันที่ 8 กันยายน พ.ศ. 2531
อาคารเสนาสนะที่สำคัญได้แก่ อุโบสถกว้าง 6.50 เมตร ยาว 28 เมตร ศาลาการเปรียญกว้าง 18 เมตร ยาว 28 เมตร สร้างเมื่อ พ.ศ. 2468 หอสวดมนต์กว้าง 8 เมตร ยาว 20.50 เมตร กุฏิสงฆ์ จำนวน 7 หลัง เป็นอาคารไม้ทรงไทย ปูชนียวัตถุที่สำคัญ ได้แก่ พระประธานในอุโบสถ ปางสมาธิ ขนาดพระเพลา กว้าง 1.50 เมตร จำนวน 3 องค์ ที่หอสวดมนต์ประดิษฐานพระประธานปางมารวิชัย ขนาดพระเพลากว้าง 1.50 เมตร สร้างด้วยทองเหลือง
วัดโพธิ์ทัยมณี

| วัดโพธิ์ทัยมณี |
| --- | --- |


ที่ตั้ง: ตำบลบางจาน อำเภอเมืองเพชรบุรี จังหวัดเพชรบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์ทัยมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนยอดเขาบันไดอิฐ ในตำบลบางจาน อำเภอเมืองเพชรบุรี จังหวัดเพชรบุรี มีเนื้อที่ที่เป็นวัด 16 ไร่เศษ และพื้นที่โรงเรียนวัดโพธิ์ทัยมณี (ศิริพรรณพิทยา) จำนวน 4 ไร่ รวม 20 ไร่เศษ
วัดโพธิ์ทัยมณี สันนิษฐานว่าน่าจะสร้างสมัยทวารวดีถึงสุโขทัย มีอายุโดยประมาณราว 800–1,000 ปี จากหลักฐานสิ่งปลูกสร้างที่มีอยู่ภายในวัด จากหนังสือที่ระลึกงานพระราชทานเพลิงศพพระครูวัชรศีลคุณ (เชื้อ ภทฺทสีโล) ระบุว่า วัดสร้างโดยกษัตริย์สิงหลวัติ สร้างเมื่อ พ.ศ. 1319 โดยสร้างเฉพาะตัววิหารเก๋งที่ซึ่งปัจจุบันคือ อุโบสถ ได้รับพระราชทานวิสุงคามสีมาในสมัยสมเด็จพระนารายณ์มหาราช
วิหารเก๋งจีนหรืออุโบสถในปัจจุบัน ภายในประดิษฐานพระประธานสร้างด้วยศิลาแลง หน้าตักกว้าง 5 ศอกเศษ ได้รับการบูรณะในสมัยรัตนโกสินทร์โดยการหุ้มปูนและทอง ภายในองค์พระประธานประดิษฐานผอบบรรจุพระบรมสารีริกธาตุซึ่งอัญเชิญมาจากประเทศศรีลังกา พร้อมหน่อต้นพระศรีมหาโพธิ์ ภายในวัดมีหอวิเชียรวชิรปราสาท ตั้งอยู่ระหว่างอุโบสถกับศาลาการเปรียญ ลักษณะเป็นอาคารทรงไทย ยกพื้นสูง 1.2 เมตร ทำทางเดินโดยรอบ ล้อมรอบกำแพงลูกฟัก มุมกำแพงทำซุ้ม 4 เหลี่ยม ยอดทรงเจดีย์ ฐานพื้นล่างมณฑปทำกำแพงแก้ว ประดับรั้วลูกแก้วอีกชั้น ประดิษฐานพระพุทธรูปอิริยาบถนั่งมีซุ้ม 4 ด้าน ซุ้ม 2 ด้าน ประดิษฐานพระพุทธรูปปูนปั้นอิริยาบถยืน อีก 2 ซุ้มเป็นทางเข้าสู่ภายใน หลังคามีมุขยื่น คลุมบันไดทั้ง 4 ด้าน ประดับด้วยช่อฟ้า ใบระกาหางหงส์ มีลายหน้าบัน
วัดป่าเรไร (จังหวัดสุโขทัย)

| วัดป่าเรไร |
| --- | --- |

ชื่อสามัญ: วัดป่าเรไร
ที่ตั้ง: หมู่ 2 ตำบลบ้านสวน อำเภอเมืองสุโขทัย จังหวัดสุโขทัย 64220
ประเภท: วัดราษฎร์
นิกาย: เถรวาท
เจ้าอาวาส: พระครูประภาสพัฒนกิจ(สวงค์ ปภงฺกโร)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดป่าเรไร เป็นวัดร้างเดิมที่มีประวัติความเป็นมานับแต่ครั้งกรุงสุโขทัยเป็นราชธานี ที่มีความสำคัญในฐานะเป็นแหล่งโบราณคดีทางประวัติศาสตร์ที่มาพร้อมกับชุมชนดั้งเดิมในอดีต ที่สามารถสืบค้นบอกเล่าถึงประวัติศาสตร์ชุมชน การตั้งถิ่นฐาน กลุ่มชาติพันธุ์ ความเชื่อและศาสนา ที่ปรากฏมีในครั้งอดีตเชื่อมต่อมาถึงปัจจุบันได้  เป็นวัดราษฎร์ สังกัดคณะสงฆ์มหานิกาย ตั้งอยู่ที่บ้านสวนใต้ หมู่ที่ 2 ตำบลบ้านสวน อำเภอเมืองสุโขทัย จังหวัดสุโขทัย
ประวัติ

วัดป่าเรไร แต่เดิมเป็นวัดร้าง เดิมมีชื่อว่า  “วัดป่าละเมาะ”  (อัมพวา)ที่ปรากฏหลักฐานในทะเบียนโบราณสถาน ของกรมศิลปากร จังหวัดสุโขทัย ที่สำรวจเมื่อวันที่ 8 มีนาคม พ.ศ. 2478 และประกาศในราชกิจจานุเบกษา เล่มที่ 52 ตอนที่ 74  ถูกจัดขึ้นทะเบียนเป็นโบราณสถาน  ที่มีความสำคัญและประวัติความเป็นมาตั้งแต่ครั้งกรุงสุโขทัยเป็นราชธานี
ต่อมาชาวบ้านที่เข้ามาตั้งถิ่นฐานประกอบอาชีพในบริเวณดังกล่าว ได้ริเริ่มให้มีวัดในบริเวณที่วัดเดิมเพื่อศูนย์รวมจิตใจและปฏิบัติตนตามหลักศาสนา ได้มีการนิมนต์พระสงฆ์เข้ามาอยู่จำพรรษาและปฏิบัติศาสนกิจ    เมื่อประมาณปี  พ.ศ. 2528   ต่อมาในปี พ.ศ. 2531 ชาวบ้านได้ขอยกวัดร้างขึ้นเป็นวัดมีพระสงฆ์อยู่จำพรรษา    และได้รับพระราชทานวิสุงคามสีมา  เมื่อวันที่  17   มีนาคม  พ.ศ. 2541
ประวัติ > ที่ตั้ง

วัดป่าเรไรตั้งอยู่ที่บ้านสวนใต้  หมู่ที่ 2 มีที่ดินตั้งวัดเนื้อที่   11  ไร่   55 ตารางวา    ด้านใต้(หน้าวัด)จะติดกับถนนทางหลวงหมายเลข 12 ที่เชื่อมระหว่างสุโขทัยกับพิษณุโลก ตรงหลัก กม.ที่ 7  ส่วนด้านทิศตะวันออกจะติดกับคลองสาธารณะที่อีกฝั่งหนึ่งจะเป็นวัดร้าง วัดตาดาวที่ขึ้นทะเบียนโดยกรมศิลปากร และสุสานจีน(ป่าช้า)ด้านทิศตะวันตกติดกับโรงเรียนบ้านสวนใต้ (คลองประชานุกูล) สถานศึกษาระดับประถมศึกษา
ประวัติ > ศาสนวัตถุ

1.อุโบสถ์
2.ศาลาการเปรียญ
3.เมรุ/ฌาปนสถาน
4.กุฎิที่พักสงฆ์
ประวัติ > ลำดับเจ้าอาวาส

1.พระครูเสาร์  อภินนฺโท   ดำรงตำแหน่งระหว่าง  พ.ศ.  2531-2536
2.พระใบฎีกาสวงค์ ปภงฺกโร ดำรงตำแหน่ง พ.ศ. 2536-
วัดโพธิ์นิ่มรัตตาราม

| วัดโพธิ์นิ่มรัตตาราม |
| --- | --- |

ชื่อสามัญ: วัดคลองขุด, วัดโพธิ์นิ่มรัตตาราม
ที่ตั้ง: ตำบลเชียงรากน้อย อำเภอสามโคก จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระครูปทุมธรรมธาดา (ชลอ สจฺจปาโล)
 สถานีย่อยพระพุทธศาสนา
วัดโพธิ์นิ่มรัตตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี มีเนื้อที่ 14 ไร่เศษ หน้าวัดมีคลองชลประทานและถนนเปรมประชากรตัดผ่าน
วัดคลองขุด หรือ วัดโพธิ์นิ่มรัตตาราม เรียกชื่อวัดคลองขุดตามคลองที่ขุด จากหลักฐานที่ได้จากแผนกศึกษาธิการอำเภอสามโคก จังหวัดปทุมธานีทำให้ทราบว่า วัดคลองขุดได้สร้างขึ้นเมื่อ พ.ศ. 2360 ในสมัยพระบาทสมเด็จพระนั่งเกล้าเจ้าอยู่หัว ต่อมาวัดได้ขาดการทำนุบำรุงมีสภาพเป็นวัดร้างอยู่เป็นเวลานาน ต่อมา พ.ศ. 2492 ขุนพหิเขตและคุณแม่โฉม โพธิ์นิ่มแดงได้ถวายบ้านทรงไทยมาสร้างเป็นกุฏิวัด 6 ห้องและสร้างเสนาสนะอื่น ๆ พร้อมกับนิมนต์พระมาอยู่จำพรรษาเป็นเจ้าอาวาส
พ.ศ. 2497 มีการสร้างอุโบสถด้วยไม้เป็นการชั่วคราวและได้สร้างใหม่เป็นคอนกรีตเสริมเหล็กเมื่อ พ.ศ. 2508 ปัจจุบันยังรักษาไว้แต่ไม่อาจใช้ทำสังฆกรรมได้แล้ว เมื่อ พ.ศ. 2537 คุณแม่แหวว โพธิ์นิ่มแดงพร้อมบุตร ธิดาและญาตมิตรรับเป็นเจ้าภาพสร้างอุโบสถขึ้นใหม่แทนอุโบสถหลังเดิม จากนั้นได้สร้างพระประธานและเสนาสนะต่างมากมาย อุโบสถหลังใหม่เป็นอาคารคอนกรีตยกพื้นสูงชั้นล่างเป็นที่เก็บสิ่งของเครื่องใช้ มีราวบันไดนาค หลังคาโบถส์มุงกระเบื้องซ้อน 3 ชั้น มีชั้นลดด้านละ 2 ตัดมีช่อฟ้า ใบระกา หางหงส์หน้าบรรณเป็นตราสัญลักษณ์ ฉลองสิริราชสมบัติ 60 ปี ซุ้มประตูหน้าต่างทรงมงกุฎ พระประธาน เป็นพระพุทธรูปปางมารวิชัย มีพระโมคคัลลานะ พระสารีบุตรอยู่ซ้ายขวา บานประตูและหน้าต่างแกะสลักไม้เป็นเทพทวารบาน วัดคลองขุดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541
เสนาสนะอื่น ๆ ได้แก่ มณฑปหลวงพ่อจันทน์ซึ่งเป็นที่ประดิษฐานหลวงพ่อจันทน์ พระพุทธรูปปางห้ามญาติที่อาราธนามาจากวัดไก่เตี้ย รอยพระพุทธบาทจำลอง เบื้องหน้ามีรูปปั้นอดีตท่านเจ้าอาวาส
วัดคลองแห

| วัดคลองแห |
| --- | --- |

ชื่อสามัญ: วัดคลองแห, วัดคลองฆ้องแห่, วัดฆ้องแห่
ที่ตั้ง: ตำบลคลองแห อำเภอหาดใหญ่ จังหวัดสงขลา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดคลองแห เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองแห อำเภอหาดใหญ่ จังหวัดสงขลา มีที่ดินตั้งวัดเนื้อที่ 31 ไร่ 1 งาน 11 ตารางวา ฝั่งตรงข้ามคือตลาดน้ำคลองแห
วัดคลองแห เดิมชื่อว่า วัดคลองฆ้องแห่ ในอดีตมีการแห่ทรัพย์สมบัติมาจากทางไทรบุรี กลันตัน และตรังกานู เพื่อรวบรวมไปบรรจุที่พระบรมสารีริกธาตุ จังหวัดนครศรีธรรมราช ระหว่างทางได้มีการตีฆ้อง จนได้มาค้างแรมบริเวณที่ตั้งวัดได้ทราบข่าวว่ามีการบรรจุพระบรมสารีริกธาตุเสร็จเรียบร้อยแล้วถึงเดินทางไปตอนนี้ก็ไม่ทันแล้ว จึงนำสมบัติมาฝังไว้ตรงนี้เพื่อเป็นพุทธบูชาโดยในการฝังทรัพย์สมบัตินี้มีการฆ่าคน เพื่อให้ดวงวิญญาณอยู่เฝ้าสมบัติในบริเวณดังกล่าวด้วย ต่อมาจึงเรียกคลองซึ่งห้อมล้อมบริเวณดังกล่าวว่า "คลองฆ้องแห่" ภายหลังมีการสร้างวัดจึงเรียกวัดตามชื่อคลองว่า "วัดคลองฆ้องแห่" ภายหลังเรียกสั้นลงเป็น วัดฆ้องแห่ แต่ต่อมาเพี้ยนมาเป็น "วัดคลองแห" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2260 ได้รับพระราชทานวิสุงคามสีมาเมื่อ พ.ศ. 2450
อาคารเสนาสนะที่สำคัญ ได้แก่ อุโบสถกว้าง 9.50 เมตร ยาว 15.50 เมตร สร้างเมื่อ พ.ศ. 2493 กุฏิสงฆ์ จำนวน 7 หลัง โครงสร้างเป็นอาคาร 2 ชั้น ครึ่งตึกครึ่งไม้ และอาคารไม้ และศาลาการเปรียญกว้าง 9.50 เมตร ยาว 18.20 เมตร สร้างเมื่อ พ.ศ. 2487 โครงสร้างก่ออิฐถือปูน  ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1 เมตร เป็นพระพุทธรูปปั้นด้วยปูนขาว สร้างประมาณ พ.ศ. 2440–2450 พระพุทธรูปหล่อด้วยสัมฤทธิ์และพระพุทธรูปศิลาขาว ปางสมาธิ ศิลปะเชียงแสน พระเพลากว้าง 43 เซนติเมตรเท่ากัน ซึ่งพระภิกษุช่วยนำมาจากประเทศพม่า เมื่อ พ.ศ. 2460 และพระพุทธรูปสัมฤทธิ์ ปางลีลา สูง 125 เซนติเมตร สร้าง พ.ศ. 2500 และมีเจดีย์ลักษณะเจดีย์ชเวดากอง ภายในวัดยังมีพิพิธภัณฑ์วัดคลองแห
รายนามเจ้าอาวาส

พระอธิการยกกลิ่น
พระอธิการหนอน
พระอธิการปลอด
พระอธิการอ้น
พระอธิการรุ่ง ปุญฺญพโล
พระอธิการอั้น ถึง พ.ศ. 2482
พระอุปัชฌาย์ทอง คงฺฆสฺสโร พ.ศ. 2482–2505
พระอธิการบุญ ภาสโร พ.ศ. 2505–
พระครูปลัดสมพร ฐานธมฺโม
วันดาราคติ

| วันดาราคติ |
| --- | --- |
เป็นหน่วยของ: เวลา
การแปลงหน่วย      
1 วันดาราคติ ใน ...: ... มีค่าเท่ากับ ...
 
   เอสไอ:    86164.091 วินาที
   ชั่วโมง:    23.9344696
   วัน:    0.997269566
สำหรับผู้สังเกตบนโลก สมมติว่า ณ เวลา  1 นั้นดวงอาทิตย์และดาวฤกษ์ที่อยู่ไกลโพ้นอยู่ ณ จุดเหนือศีรษะในเวลาเดียวกัน ที่เวลา  2 โลกหมุนรอบตัวเอง 360 องศา และดาวฤกษ์ดวงเดิมอยู่ที่จุดเหนือศีรษะอีกครั้ง ( 1 →  2 =  1 วันดาราคติ) อย่างไรก็ตาม ดวงอาทิตย์ก็ขึ้นสู่เหนือศีรษะในเวลา  3 ซึ่งช้ากว่า  2 เล็กน้อย ( 1 →  3 =  1 วันสุริยคติ)
วันดาราคติ (sidereal day) เป็นการแบ่งช่วงระยะเวลาแบบหนึ่งตามการเคลื่อนที่ในรอบวันเทียบกับตำแหน่งดาวฤกษ์ที่ปรากฏ
วันดาราคติปรากฏ

วันดาราคติปรากฏ (apparent sidereal day) คือเวลาที่โลกหมุนรอบตัวเองไปครบรอบ 360 องศา หรือพูดให้เจาะจงกว่านั้นคือ ช่วงเวลาระหว่างที่ดาวฤกษ์ที่ใช้อ้างอิงเคลื่อนผ่านเส้นเมริเดียน 2 ครั้ง วันดาราคติปรากฏนั้นสั้นกว่าวันสุริยคติประมาณ 3 นาที 56 วินาที (86,400 วินาที) ซึ่งหมายความว่าโลกหมุนไปในทิศทางเดียวกับที่โคจรรอบดวงอาทิตย์ แม้ว่าโลกจะหมุนรอบ 360 องศาเมื่อเทียบกับดาวฤกษ์ แต่ในระหว่างนั้นโลกก็หมุนรอบดวงอาทิตย์ไปด้วย เมื่อมองเทียบกับดวงอาทิตย์แล้วจะต้องใช้เวลามากขึ้นอีกประมาณ 4 นาทีจึงจะเหมือนว่าหมุนครบรอบ
คาบการโคจรของโลกอยู่ที่ประมาณ 365.2422 วัน ดังนั้นความแตกต่างระหว่างวันดาราคติปรากฏกับวันสุริยคติคือ (360 องศา/ประมาณ 365.2422 วัน) x (86400 วินาที/360 องศา) = ประมาณ 236 วินาที = ประมาณ 3 นาที 56 วินาที
เหตุผลที่การนับวันดาราคติ 1 ปีมากกว่าการนับวันโดยปกติไป 1 วัน ก็คือเพราะโลกโคจรรอบดวงอาทิตย์ไปทีละน้อยทุก ๆ วัน ดังนั้นสำหรับผูสังเกตการณ์ที่อยู่บนโลกเมื่อผ่านไป 365 + 1/ 4 วัน โลกก็จะหมุนรอบตัวเองไป 366 + 1/4 รอบ (โลกโคจรไปในทิศทางเดียวกับการหมุนรอบตัวเอง ทั้งคู่จะทวนเข็มนาฬิกาเมื่อมองจากทิศเหนือ)
วันดาราคติเฉลี่ย

เวลาเที่ยงคืน 0 นาฬิกาของเวลาดาราคติคือเวลาที่จุดวสันตวิษุวัตเคลื่อนผ่านเหนือเส้นเมริเดียน
วันดาราคติเฉลี่ย (mean sidereal day) คือวันดาราคติที่คำนวณจากการข้ามเส้นเมริเดียนของจุดวสันตวิษุวัตเฉลี่ย ไม่ใช่การข้ามเส้นเมริเดียนจริง
รายชื่อโบราณสถานในจังหวัดบุรีรัมย์

แผนที่จังหวัดบุรีรัมย์ แสดงการแบ่งกลุ่มโบราณสถานที่ใช้ในวิกิพีเดีย:
(1) กลุ่มอำเภอทางตอนเหนือของจังหวัด
(2) กลุ่มอำเภอทางตอนใต้ของจังหวัด
รายชื่อโบราณสถานในจังหวัดบุรีรัมย์ (ตอนเหนือ)
รายชื่อโบราณสถานในจังหวัดบุรีรัมย์ (ตอนใต้)
รายชื่อธงชาติในเขตโอเชียเนีย

นี่คือธงชาติประเทศและดินแดนของเขตโอเชียเนีย
กลุ่มเกาะอินโด-ออสเตรเลีย

ธงชาติบรูไน
ดูเพิ่ม : รายชื่อธงในประเทศบรูไน
ธงชาติอินโดนีเซีย
ธงชาติมาเลเซีย
ดูเพิ่ม : รายชื่อธงในประเทศมาเลเซีย
ธงชาติฟิลิปปินส์
ดูเพิ่ม : รายชื่อธงในประเทศฟิลิปปินส์
ธงชาติติมอร์-เลสเต
ออสเตรเลีย

ธงชาติออสเตรเลีย
ดูเพิ่ม : รายชื่อธงในประเทศออสเตรเลีย
ธงของเกาะคริสต์มาส
ธงของหมู่เกาะโคโคส (คีลิง)
ธงเกาะนอร์ฟอล์ก
เมลานีเชีย

ธงชาติฟีจี
ธงชาตินิวแคลิโดเนีย (ฝรั่งเศส)
ธงชาติปาปัวนิวกินี
ธงชาติหมู่เกาะโซโลมอน
ธงชาติวานูวาตู
ไมโครนีเชีย

ธงของเกาะกวม (ดินแดนของสหรัฐอเมริกา)
ธงชาติคิริบาส
ธงชาติหมู่เกาะมาร์แชลล์
ธงของหมู่เกาะนอร์เทิร์นมาเรียนา (สหรัฐอเมริกา)
ธงชาติไมโครนีเชีย
ธงชาตินาอูรู
ธงชาติปาเลา
ไมโครนีเชีย > รัฐของไมโครนีเชีย

ธงของชุก
ธงของโคชาเอ
ธงของโปนเป
ธงของแยป
พอลินีเชีย

ธงชาติอเมริกันซามัว (ดินแดนของสหรัฐอเมริกา)
ธงของหมู่เกาะแชทัม (นิวซีแลนด์)
ธงชาติหมู่เกาะคุก (นิวซีแลนด์)
ธงของเกาะอีสเตอร์ (ชิลี)
ธงชาติเฟรนช์พอลินีเชีย (ฝรั่งเศส)
ธงประจำรัฐฮาวาย (สหรัฐอเมริกา)
ธงชาตินิวซีแลนด์
ดูเพิ่ม : รายชื่อธงในประเทศนิวซีแลนด์
ธงนีวเว (นิวซีแลนด์)
ธงชาติหมู่เกาะพิตแคร์น (สหราชอาณาจักร)
ธงชาติซามัว
ธงของโตเกเลา (นิวซีแลนด์)
ธงชาติตองงา
ธงชาติตูวาลู
ธงชาติวอลิสและฟูตูนา (ฝรั่งเศส)
พอลินีเชีย > หมู่เกาะของเฟรนช์พอลินีเชีย

ธงของหมู่เกาะแกมเบียร์
ธงของหมู่เกาะมาร์เควซัส
ธงของหมู่เกาะตัวโมตู
ธงของหมู่เกาะออสตราล
ดินแดนของสหรัฐอเมริกาในมหาสมุทรแปซิฟิก

ธงของมิดเวย์อะทอลล์ (ไม่เป็นทางการ)
ธงของแพลไมราอะทอลล์ (ไม่เป็นทางการ)
ธงของเกาะเวก (ไม่เป็นทางการ)
ศตวรรษที่ 19

ศตวรรษที่ 19 อาจหมายถึง
คริสต์ศตวรรษที่ 19 ช่วงเวลาระหว่าง ค.ศ. 1801-1900
พุทธศตวรรษที่ 19 ช่วงเวลาระหว่าง พ.ศ. 1801-1900
วัดโคกพระยา (ตำบลลุมพลี)

ระวังสับสนกับ วัดโคกพระยา (ตำบลภูเขาทอง)
| วัดโคกพระยา |
| --- | --- |

ที่ตั้ง: อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดโคกพระยา เป็นวัดโบราณวัดหนึ่งที่มีหลักฐานกล่าวถึงในพงศาวดารกรุงศรีอยุธยา ตั้งแต่สมัยเริ่มสถาปนาพระนครศรีอยุธยาเพราะเป็นสถานที่ใช้ในการสำเร็จโทษพระเจ้าแผ่นดินและพระบรมวงศานุวงศ์มาตั้งแต่แผ่นดินสมเด็จพระราเมศวรเป็นต้นมา
วัดโคกพระยาในพงศาวดารกรุงศรีอยุธยา

พระราชพงศาวดารกรุงศรีอยุธยาได้กล่าวถึงวัดโคกพระยาไว้หลายช่วง โดยส่วนมากจะกล่าวถึงในฐานะที่ใช้เป็นสถานที่ที่ใช้ในการสำเร็จโทษพระมหากษัตริย์และพระบรมวงศานุวงศ์ในสมัยกรุงศรีอยุธยา เช่น
สมเด็จพระเจ้าทองลัน พระมหากษัตริย์พระองค์ที่ 4 แห่งกรุงศรีอยุธยา
สมเด็จพระรัษฎาธิราช พระมหากษัตริย์พระองค์ที่ 12 แห่งกรุงศรีอยุธยา
สมเด็จพระยอดฟ้า พระมหากษัตริย์พระองค์ที่ 14 แห่งกรุงศรีอยุธยา
สมเด็จพระศรีเสาวภาคย์ พระมหากษัตริย์พระองค์ที่ 20 แห่งกรุงศรีอยุธยา
พระพันปีศรีศิลป์ พระอนุชาในสมเด็จพระเจ้าทรงธรรม ถูกสำเร็จโทษโดยออกญากลาโหมสุริยวงศ์ หรือสมเด็จพระเจ้าปราสาททอง
สมเด็จพระเชษฐาธิราช พระมหากษัตริย์พระองค์ที่ 22 แห่งกรุงศรีอยุธยา
สมเด็จเจ้าฟ้าไชย พระมหากษัตริย์พระองค์ที่ 25 แห่งกรุงศรีอยุธยา
สมเด็จพระศรีสุธรรมราชา พระมหากษัตริย์พระองค์ที่ 26 แห่งกรุงศรีอยุธยา
เจ้าพระขวัญ พระราชโอรสในสมเด็จพระเพทราชาที่ประสูติแต่กรมหลวงโยธาทิพ
พระองค์เจ้าดำ พระราชโอรสในสมเด็จพระเพทราชา
เจ้าฟ้าอภัยและเจ้าฟ้าปรเมศร์ พระราชโอรสในสมเด็จพระที่นั่งท้ายสระ
พระองค์เจ้าชื่นและพระองค์เจ้าเกิด พระราชบุตรในกรมพระราชวังบวรเสนาพิทักษ์
กรมหมื่นจิตรสุนทร กรมหมื่นสุนทรเทพ และกรมหมื่นเสพภักดี (เจ้าสามกรม) พระราชโอรสในสมเด็จพระเจ้าอยู่หัวบรมโกศ
ดูเพิ่ม

การสำเร็จโทษด้วยท่อนจันทน์
แหล่งข้อมูลอื่น

วัดโคกพระยา[ลิงก์เสีย]
พระราชพงศาวดาร ฉบับพระราชหัตถเลขา. สมเด็จฯ เจ้าฟ้ากรมพระยาภาณุพันธุวงศ์วรเดช พิมพ์ขึ้นเป็นส่วนพระราชกุศลทานมัยในงานพระศพ พระเจ้าบรมวงศ์เธอ กรมหลวงวรเสฐสุดา, พระอรรคชายาเธอ กรมขุนอรรควรราชกัญญา, สมเด็จฯ เจ้าฟ้ากรมขุนพิจิตรเจษฎจันทร์ และสมเด็จฯ เจ้าฟ้ากรมขุนสวรรคโลกลักษณวดี. พ.ศ. 2455. {{cite book}}: ตรวจสอบค่าวันที่ใน: |year= (help)
ศตวรรษที่ 14

ศตวรรษที่ 14 อาจหมายถึง
คริสต์ศตวรรษที่ 14 ช่วงเวลาระหว่าง ค.ศ. 1301-1400
พุทธศตวรรษที่ 14 ช่วงเวลาระหว่าง พ.ศ. 1301-1400
วัดโพธิ์บางคล้า

| วัดโพธิ์บางคล้า |
| --- | --- |


ชื่อสามัญ: วัดโพธิ์บางคล้า, วัดโพธิ์
ที่ตั้ง: เลขที่ 236 ถนนประชาเนรมิตร ตำบลบางคล้า อำเภอบางคล้า จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโพธิ์บางคล้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคล้า อำเภอบางคล้า จังหวัดฉะเชิงเทรา ตั้งอยู่บนเนื้อที่ประมาณ 31 ไร่ วัดมีค้างคาวแม่ไก่ป่าฝนอาศัยอยู่เป็นจำนวนมาก ค้างคาวเหล่านี้อาศัยอยู่ในวัดมาเป็นเวลานานแล้ว ไม่มีผู้บันทึกไว้ชัดเจน เท่าที่ทราบก็ตั้งแต่เมื่อสมัยพระครูสุตาลงกตเป็นเจ้าอาวาส ระหว่าง พ.ศ. 2473–2509 ซึ่งท่านเป็นพระที่มีเมตตาธรรมต่อสัตว์ทั้งหลาย
วัดโพธิ์บางคล้าสร้างขึ้นในระหว่างปี พ.ศ. 2310–2325 สมัยพระเจ้าตากสินมหาราช และคาดว่าเคยเป็นที่พักทัพของสมเด็จพระเจ้าตากสินมหาราช เมื่อครั้งยกทัพไปต่อสู้กับพม่า ที่บริเวณปากน้ำโจ้โล้ (ห่างจากวัด 1 กิโลเมตร) เมื่อราวปี พ.ศ. 2309 จากคำบอกเล่า เดิมมีกุฎิไม้ใต้ถุนสูง หลังคามุงจาก อยู่ใกล้กับท่าน้ำแม่น้ำบางปะกงและต้นโพธิ์ใหญ่ มีโบสถ์คล้ายเก๋งจีน หลังคาซ้อน 2 ชั้น มุงด้วยกระเบื้องกาบกล้วย ช่อฟ้าเป็นรูปหัวมังกร ผนังก่ออิฐฉาบปูนขาวผสมน้ำอ้อย ล้อมรอบด้วยใบเสมา ปัจจุบันทางวัดได้รื้อถอนโบสถ์และกุฏิไม้แล้ว
ด้านหน้าวัดจะมีวิหารเก่าแก่ ทรงจัตุรมุขสมัยอยุธยาตอนปลาย หลังคามุงด้วยกระเบื้องเกล็ดเต่า และมีการซ่อมแซมหลังคาอีกครั้งเมื่อ พ.ศ. 2485 และต่อมาหลังคาเกิดพังทลายลง ทำให้ต้องสร้างหลังคาขึ้นใหม่แทนของเดิม เมื่อ พ.ศ. 2541 มีหน้าต่างหนึ่งช่อง มีประตูสองช่องเหนือขอบประตูสองด้าน ประดับด้วยถ้วยชามสังคโลกเรียงกันเป็นรูปทรงกลม หน้าจั่วเป็นพื้นเรียบ กระเบื้องชายหลังคาเชื่อมด้วยปูน และมีพระพุทธรูปปางมารวิชัยทำด้วยปูน ประดิษฐานไว้โดยรอบจำนวน 8 องค์ ภายในวิหารเป็นที่ประดิษฐานพระพุทธไสยาสน์
คลังภาพ

วิหารจตุรมุขสมัยอยุธยาตอนปลาย
พระพุทธไสยาสน์เก่าแก่ภายในวิหารจตุรมุข
ฝูงค้างคาวแม่ไก่ป่าฝนที่อาศัยอยู่ภายในวัด
ฝูงค้างคาวแม่ไก่ที่อาศัยอยู่ภายในวัด
แม่น้ำบางปะกงไหลผ่านวัด
ศตวรรษที่ 2

ศตวรรษที่ 2 อาจหมายถึง
คริสต์ศตวรรษที่ 2 ช่วงเวลาระหว่าง ค.ศ. 101-200
พุทธศตวรรษที่ 2 ช่วงเวลาระหว่าง พ.ศ. 101-200
ศตวรรษที่ 13

ศตวรรษที่ 13 อาจหมายถึง
คริสต์ศตวรรษที่ 13 ช่วงเวลาระหว่าง ค.ศ. 1201-1300
พุทธศตวรรษที่ 13 ช่วงเวลาระหว่าง พ.ศ. 1201-1300
ศตวรรษที่ 18

ศตวรรษที่ 18 อาจหมายถึง
คริสต์ศตวรรษที่ 18 ช่วงเวลาระหว่าง ค.ศ. 1701-1800
พุทธศตวรรษที่ 18 ช่วงเวลาระหว่าง พ.ศ. 1701-1800
ศตวรรษที่ 12

ศตวรรษที่ 12 อาจหมายถึง
คริสต์ศตวรรษที่ 12 ช่วงเวลาระหว่าง ค.ศ. 1101-1200
พุทธศตวรรษที่ 12 ช่วงเวลาระหว่าง พ.ศ. 1101-1200